สรุปภาวะตลาดต่างประเทศ ประจำวันที่ 23 พ.ย. 2565
สรุปภาวะตลาดต่างประเทศ ประจำวันที่ 23 พ.ย. 2565
สรุปภาวะตลาดต่างประเทศ ประจำวันที่ 23 พ.ย. 2565
24 พ.ย. 2565

ดัชนีดาวโจนส์ตลาดหุ้นนิวยอร์กปิดบวกในวันพุธ (23 พ.ย.) หลังจากรายงานการประชุมเดือนพ.ย.ของธนาคารกลางสหรัฐ (เฟด) ระบุว่า เฟดมีแนวโน้มที่จะชะลอการปรับขึ้นอัตราดอกเบี้ยในเร็ว ๆ นี้
ดัชนีเฉลี่ยอุตสาหกรรมดาวโจนส์ปิดที่ 34,194.06 จุด เพิ่มขึ้น 95.96 จุด หรือ +0.28%, ดัชนี S&amp;P500 ปิดที่ 4,027.26 จุด เพิ่มขึ้น 23.68 จุด หรือ +0.59% และดัชนี Nasdaq ปิดที่ 11,285.32 จุด เพิ่มขึ้น 110.91 จุด หรือ +0.99%
ตลาดหุ้นยุโรปปิดบวกในวันพุธ (23 พ.ย.) โดยได้แรงหนุนจากการปรับตัวขึ้นของหุ้นกลุ่มเหมืองแร่ ซึ่งช่วยชดเชยการร่วงลงของหุ้นเครดิตสวิสหลังเตือนเกี่ยวกับผลกำไร ขณะที่นักลงทุนรอการเปิดเผยรายงานการประชุมนโยบายการเงินของธนาคารกลางสหรัฐ (เฟด) และธนาคารกลางยุโรป (ECB) เพื่อหาสัญญาณบ่งชี้เกี่ยวกับการปรับขึ้นอัตราดอกเบี้ยในอนาคต
ทั้งนี้ ดัชนี STOXX 600 ปิดที่ 438.82 จุด เพิ่มขึ้น 2.60 จุด หรือ +0.60%
ดัชนี CAC-40 ตลาดหุ้นฝรั่งเศสปิดที่ 6,679.09 จุด เพิ่มขึ้น 21.56 จุด หรือ +0.32%, ดัชนี DAX ตลาดหุ้นเยอรมนีปิดที่ 14,427.59 จุด เพิ่มขึ้น 5.24 จุด หรือ +0.036% และดัชนี FTSE 100 ตลาดหุ้นลอนดอนปิดที่ 7,465.24 จุด เพิ่มขึ้น 12.40 จุด หรือ +0.17%
ตลาดหุ้นลอนดอนปิดบวกในวันพุธ (23 พ.ย.) โดยได้แรงหนุนจากหุ้นกลุ่มเหมืองแร่และกลุ่มอุตสาหกรรม หลังการเปิดเผยข้อมูลกิจกรรมทางธุรกิจที่ดีเกินคาดในเดือนพ.ย. และขานรับศาลฎีกาตัดสินคัดค้านการลงประชามติของสกอตแลนด์เพื่อแยกตัวเป็นเอกราชจากสหราชอาณาจักร
ดัชนี FTSE 100 ตลาดหุ้นลอนดอนปิดที่ 7,465.24 จุด เพิ่มขึ้น 12.40 จุด หรือ +0.17%
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงกว่า 3% ในวันพุธ (23 พ.ย.) หลังมีรายงานว่ากลุ่มประเทศ G7 เตรียมกำหนดเพดานราคาน้ำมันรัสเซียไม่ให้เกิน 70 ดอลลาร์/บาร์เรล นอกจากนี้ ตลาดยังถูกกดดันจากสต็อกน้ำมันเบนซินของสหรัฐที่พุ่งขึ้นมากกว่าคาด รวมทั้งสถานการณ์การแพร่ระบาดของโรคโควิด-19 ในจีน
ทั้งนี้ สัญญาน้ำมันดิบ WTI ส่งมอบเดือนม.ค. ร่วงลง 3.01 ดอลลาร์ หรือ 3.7% ปิดที่ 77.94 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนม.ค. ลดลง 2.95 ดอลลาร์ หรือ 3.3% ปิดที่ 85.41 ดอลลาร์/บาร์เรล
สัญญาทองคำตลาดนิวยอร์กปิดบวกในวันพุธ (23 พ.ย.) ขณะที่นักลงทุนจับตาการเปิดเผยรายงานการประชุมเดือนพ.ย.ของธนาคารกลางสหรัฐ (เฟด) โดยตลาดทองคำนิวยอร์กปิดทำการซื้อขายก่อนที่คณะกรรมการเฟดจะเปิดเผยรายงานดังกล่าว
ทั้งนี้ สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 5.7 ดอลลาร์ หรือ 0.33% ปิดที่ 1,745.6 ดอลลาร์/ออนซ์
สัญญาโลหะเงินส่งมอบเดือนธ.ค. เพิ่มขึ้น 31.8 เซนต์ หรือ 1.51% ปิดที่ 21.367 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 1.1 ดอลลาร์ หรือ 0.11% ปิดที่ 996.8 ดอลลาร์/ออนซ์
สัญญาพัลลาเดียมส่งมอบเดือนธ.ค. เพิ่มขึ้น 18.40 ดอลลาร์ หรือ 1% ปิดที่ 1,875.90 ดอลลาร์/ออนซ์
ดอลลาร์สหรัฐอ่อนค่าลงอย่างมากเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพุธ (23 พ.ย.) หลังจากรายงานการประชุมเดือนพ.ย.ของธนาคารกลางสหรัฐ (เฟด) ระบุว่า คณะกรรมการเฟดเห็นพ้องว่าควรชะลอการปรับขึ้นอัตราดอกเบี้ยในเร็ว ๆ นี้
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ร่วงลง 1.07% แตะที่ 106.0760
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 139.45 เยน จากระดับ 141.21 เยน และอ่อนค่าเมื่อเทียบกับฟรังก์สวิส ที่ระดับ 0.9419 ฟรังก์ จากระดับ 0.9523 ฟรังก์ นอกจากนี้ ดอลลาร์สหรัฐยังอ่อนค่าลงเมื่อเทียบกับดอลลาร์แคนาดา ที่ระดับ 1.3360 ดอลลาร์แคนาดา จากระดับ 1.3383 ดอลลาร์แคนาดา และอ่อนค่าเมื่อเทียบกับโครนาสวีเดน ที่ระดับ 10.4586 โครนา จากระดับ 10.6440 โครนา
ส่วนยูโรแข็งค่าเมื่อเทียบกับดอลลาร์สหรัฐ ที่ระดับ 1.0403 ดอลลาร์ จากระดับ 1.0299 ดอลลาร์ และเงินปอนด์แข็งค่าขึ้นแตะที่ระดับ 1.2065 ดอลลาร์ จากระดับ 1.1884 ดอลลาร์
ตลาดหุ้นญี่ปุ่นปิดทำการวานนี้ (23 พ.ย.) เนื่องในวันแรงงาน